શીર્ષક: પુલવામા : સેનાને છૂટો દોર આપવાનો અર્થ ખરેખર શું થાય છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જેમાં 40થી વધારે જવાન શહીદ થયા તે પુલવામા હુમલાની જવાબદારી ઉગ્રપંથી સંગઠન જૈશ-એ-મોહમ્મદે લીધી છે. 

આ સંગઠન પાકિસ્તાનની ધરતી ઉપરથી પોતાની ગતિવિધિઓનું સંચાલન કરે છે. 

આ સ્થિતિમાં કેન્દ્રની નરેન્દ્ર મોદી સરકારે પાકિસ્તાનને આપેલો મોસ્ટ ફેવર્ડ નેશનનો દરજ્જો પરત ખેંચી લીધો છે. 

સૈન્ય દળો અને સામાન્ય જનતાની ભાવનાઓની જાણકારી હોવાની વાત કરતા વડાપ્રધાન નરેન્દ્ર મોદીએ રવિવારે બિહારની એક રેલીમાં કહ્યું:

"મને દેશવાસીઓના હૃદયમાં કેટલી આગ છે તેનો અંદાજ છે. જે આગ તમારા હૃદયમાં છે, તે જ આગ મારા હૃદયમાં પણ છે." 

આ અગાઉ એક રેલીમાં મોદીએ કહ્યું, "ગુસ્સાને દેશ સમજે છે. એટલે સુરક્ષા દળોને છૂટો દોર આપી દેવામાં આવી છે."

જોકે,  યુદ્ધ નીતિ વિષયક બાબતોના નિષ્ણાતોનો મત એવો છે કે આવા નિવેદનોના આધારે એવું માનવું યોગ્ય નહીં રહે કે આગળનો વિકલ્પ યુદ્ધ છે. 

બીબીસી હિન્દી રેડિયોના સાપ્તાહિક કાર્યક્રમમાં ઇન્ડિયા બોલમાં સામેલ થયેલા લેફ્ટનન્ટ જનરલ શંકર પ્રસાદે કહ્યું કે આ વખતે 'રણનીતિયુક્ત જવાબ'ની વાત થઈ રહી છે.

તેમણે કહ્યું, "જ્યારે સૈન્યને છૂટ આપી દેવામાં આવે છે તો એ યુદ્ધ સ્તરે હોય છે. સેના એ કરે છે અને આગળ પણ કરતી રહેશે." 

તમે આ વાંચ્યું કે નહીં?

'આધુનિકીકરણની બાબતમાં સેના પાછળ રહી ગઈ' 

પુલવામા હુમલા બાદ થઈ રહેલા વિરોધ પ્રદર્શનો દરમિયાન પાકિસ્તાનને 'પાઠ ભણાવવા'ની માંગ પણ કરવામાં આવી રહી છે. 

ટીવી ચેનલોમાં પણ ઘણી ચર્ચાઓ દરમિયાન યુદ્ધોન્માદ ઊભો કરવાનો પ્રયત્ન દેખાય છે. 

પરંતુ, 1971માં પાકિસ્તાનની વિરુદ્ધ થયેલા યુદ્ધમાં ભાગ લઈ ચૂકેલા ભૂતપૂર્વ લેફ્ટનન્ટ જનરલ શંકર પ્રસાદ ચેતવે છે કે હવે લડાઈ સહેલી નથી. 

તેમણે કહ્યું, "આ વાતને બરાબર ધ્યાનથી સમજવી જોઈએ કે પાકિસ્તાન પાસે પણ આર્મી છે. પાકિસ્તાનની સેના એવી નબળી નથી."

"આપણે તેમને 1971માં હરાવીને તેના 90 હજાર સૈનિકોને બંદી પણ બનાવ્યા હતાં. પરંતુ પાકિસ્તાન પાસે યુદ્ધ વિમાનોના 25 સ્ક્વૉર્ડન છે."

"આપણી પાસે ફક્ત બે ચાર સ્ક્વૉર્ડન વધુ છે, એટલે કે ભરોસાપાત્ર સુરક્ષાતંત્ર નથી." 

તેઓ કહે છે કે બે દશકાથી વધુ સમય દરમિયાન રણનીતિની ખામીઓ અને રાજકીય વિવાદોને લીધે આધુનિકીકરણની બાબતે સેના પાછળ રહી ગઈ છે. 

આપને આ પણ વાંચવું ગમશે 

ભૂતપૂર્વ લેફ્ટનન્ટ જનરલ શંકર પ્રસાદ કહે છે, દુ:ખની વાત એ છે કે પાછલાં 20-25 વર્ષથી સૈન્ય દળોના આધુનિકીકરણનું કામ પાછળ રહી ગયું છે.

તેમનો મત છે કે જો આગળ પણ સેનાના...